cyanic-selkie/wikianc huggingface dataset:
ნეირომეცნიერება კოსმოსში
ნეირომეცნიერება და კოსმოსის კვლევა
„ვოსხოდიდან“ საერთაშორისო კოსმოსურ სადგურამდე, კოსმოსური ხომალდები გაუმჯობესდა ზომასა და კომფორტში, ამასთან, უფრო და უფრო მეტ ადამიანს მისცა ორბიტაზე გაფრენის საშუალება. თუმცა, მიუხედავად ბოლო ორმოცდაათ წელში დაგროვილი კოსმოსური ფრენების გამოცდილებისა, არ არსებობს არანაირი ეფექტიანი კონტრ-ზომა ან კონტრ-ზომების კომბინაცია, რომელიც ბოლომდე ეფექტიანად მოაგვარებს უწონობადობის პირობებში დიდი ხნით ყოფნისას წარმოქმნილ ნეგატიურ ეფექტებს. დიდი ალბათობით, ექვსთვიანი კოსმოსური მოგზაურობის შემდეგ, დღესიათვის არსებული პრევენციული ზომების პირობებში, ასტრონავტები მარსიდან დედამიწაზე ნაკლებად შრომისუნარიანები დაბრუნდებოდნენ.
ბევრი ადამიანის მოსაზრებით, მარსის გრავიტაციასთან ფიზიოლოგიური ადაპტაცია (0,38G) და რე-ადაპტაცია დედამიწის გრავიტაციასთან (1G) გაძლიერდება კოსმოსურ ხომალდზე ხელოვნური გრავიტაციის გამოყენებით მარსისკენ და მარსიდან მომავალ გზაზე. ამისთვის საჭირო იქნება ხომალდზე იყოს ცენტრიფუგა,რომელიც წარმოშობს გრავიტაციის მსგავს ძალას. მიუხედავად იმისა, რომ ეს გამოსავალი პოტენციურად ეფექტიანია, ასევე წარმოშობს ოპერაციულ, ინჟინერულ და ფიზიოლოგიურ პრობლემებს, რომელთაც აუცილებლად უნდა მიექცეს ყურადღება. ადამიანის ფიზიოლოგიური რეფლექსები უცნობია ყველა სხვა ძალის მიმართ გარდა დედამიწის და ნულოვანი გრავიტაციისა უცნობია. საჭიროა კვლევების ჩატარება ცენტრალური ნერვული სიტემის ნორმალური ფუნქიონირების შესანარჩუნებლად საჭირო გრავიტაციის მინიმალური დონის, ხანგრძლივობის და სიხშირის დასადგენად.
ცენტრალური ნერვული სისტემის კომპლექსურ ფუნქციონირებას, დედამიწის გრავიტაციის პირობებშიც კი არ გამოუვლენია ყველა საიდუმლო. საჭიროა პასუხი გაეცეს კოსმოსის ნეირომეცნიერებაში არსებულ ძირითად კითხვებს, რათა მაქსიმალურად შემცირდეს რისკები და მოხდეს ასტრონავტთა ჯგუფების საქმიანობის ოპტიმიზაცია ტრანზიტული და პლანერატული ოპერაციებისას. ჩვენი შესაძლებლობა, მივხვდეთ, თუ როგორ ჩამოაყალიბა დედამიწის გრავიტაციულმა გარემომ სენსორული და მოტორული სისტემები, დაგვეხმარება უკეთ დავინახოთ ცენტრალური ნერვული სისტემის ფუნქციების ფუნდამენტური მექანიზმები. გრავიტაციის ეფექტების ცოდნა ცენტრალური ნერვული სისტემის ფუნქციებზე ადამიანებში, უწონადობის პირობებში ყოფნისას მისი გავლენის შესასწავლად და საწინააღმდეგო მექანიზმების შესამუშავებლად უშუალო სარგებელს წარმოადგენს.
სქოლიო
კატეგორია:კოსმოსური მედიცინა კატეგორია:ქცევითი ნეირომეცნიერება
კანეტ-ლო-როჩი
კანეტ-ლო-როჩი (Canet lo Roig) — მუნიციპალიტეტი ესპანეთში, შედის ვალენსიის ავტონომიური გაერთიანების კასტელიონის პროვინციის ბახო-მაესტრასგოს კომარკის შემადგენლობაში. ფართობი — 68,7 კმ². მოსახლეობა — 676 კაცი (2020 წ.).
სქოლიო
კატეგორია:კასტელიონის მუნიციპალიტეტები
ვასილი პიჩული
ვასილი პიჩული (Василий Владимирович Пичул; დ. 15 ივნისი, 1961, მარიუპოლი, — გ. 26 ივლისი, 2015, მოსკოვი) — საბჭოთა და რუსი კინორეჟისორი.
ბიოგრაფია
1983 წელს დაამთავრა სრულიად რუსეთის კინემატოგრაფიის სახელმწიფო ინსტიტუტი (მარლენ ხუციევის პირველი სახელოსნო). 1988 წელს გადაიღო ერთ-ერთი ყველაზე კომერციული საბჭოთა ფილმი „პატარა ვერა“, რომელიც აგრეთვე ერთ-ერთი პირველი საბჭოთა ფილმია, სადაც დემონსტირებულია სექსუალური სცენები, რითაც მეტი ყურადღება მიიპყრო. ამ ფილმმა ვასილი პიჩულს ცნობადობა მოუტანა. არაერთი ფილმის რეჟისორია. იყო პოპულარული ტელეგადაცემების — „Куклы“, „Мульт личности“ სიუჟეტების ავტორი და НТВ-ის ბევრი გადაცემის რეჟისორი. გორკის სახელობის კინოსტუდიის მმართველობის წევრი. ვასილი პიჩული 2015 წლის 26 ივლისს 54 წლის ასაკში ფილტვების კიბოთი გარდაიცვალა.
რესურსები ინტერნეტში
კატეგორია:საბჭოთა კინორეჟისორები კატეგორია:რუსი კინორეჟისორები კატეგორია:დაბადებული 15 ივნისი კატეგორია:დაბადებული 1961 კატეგორია:გარდაცვლილი 26 ივლისი კატეგორია:გარდაცვლილი 2015
კოშანი
კოშანი (Кошани) — სოფელი ჩრდილოეთ მაკედონიაში, კავადარცის თემში (ვარდარის რეგიონი). მდებარეობს ზღვის დონიდან 500 მეტრზე. 2002 წლის მონაცემებით, მოსახლეობა 2 ადამიანს შეადგენდა.
სქოლიო
კატეგორია:კავადარცის თემის სოფლები
ქლუხორის ტბა
ქლუხორის ტბა (Клухорское озеро) — კარული ტბა რუსეთში, ყარაჩაი-ჩერქეზეთში. მდებარეობს დასავლეთ კავკასიონზე, ზღვის დონიდან 2676 მ სიმაღლეზე, ქლუხორის უღელტეხილის ჩრდილოეთით. ზედაპირის ფართობი 0.17 კმ². დასავლეთიდან აღმოსავლეთისაკენ გადაჭიმულია 670 მ-ზე, ხოლო ჩრდილოეთიდან სამხრეთისაკენ 400 მ-ზე. საშუალო სიღრმე 10.8 მ, მაქსიმალური სიღრმე 30 მ. დამახასიათებელია მაღალი და ციცაბო ნაპირები.
ფსკერი უსწორმასწოროა. წყალი მომწვანო ფერისაა. გამდინარეა. ტბის დასავლეთი ნაპირიდან სათავეს იღებს მდინარე ჩრდილოეთი ქლუხორი. ზაფხულის ბოლოს წყლის ზედაპირის ტემპერატურა 10 °C-მდეა, სიღრმეში 4–5 °C. სექტემბრის ბოლოდან იყინება. ყინულძვრა ივლისშია. ცოცხალ ორგანიზმებს მოკლებულია. ბევრია შეტივტივებული ნაწილაკი.
ქლუხორის ტბის სამხრეთ-აღმოსავლეთით მდებარეობს უბისმაგვარი პატარა ტბა, რომელიც ქლუხორის ტბიდან მოგლუვებული წყალქვეშა მაღლობითაა გამოყოფილი. ეს პატარა ტბა-უბე, რომლის ფართობი 0.03 კმ²-ია, უფრო თხელია, რომლის ფსკერი კარგად ჩანს.
ქლუხორის ტბის სამხრეთ-დასავლეთი ნაპირი შედარებით დაბალია, ტბის გარშემო ლანდშაფტი კლდეებით, ქედებით, ნაზვავებით, მყინვარებითა და მუდმივი თოვლითაა წარმოდგენილი.
ქლუხორის ტბასთან აღმართულია საბჭოთა ჯარისკაცების ძეგლები და ობელისკები, რომლებიც მეორე მსოფლიო ომში ქლუხორის უღელტეხილის დამცველებად გვევლინებოდნენ.
ტბა მოქცეულია თებერდის ეროვნული პარკის ტერიტორიაზე. ტურისტული ობიექტია.
სქოლიო
კატეგორია:ყარაჩაი-ჩერქეზეთის ტბები
გენოფობია
გენოფობია ან ცოიტოფობია (γένος genos — სქესი; — შიში) — სექსუალური სიახლოვის შიში. ეს სიტყვა ასევე ჩამოყალიბდა ბერძნული არსებითი სახელიდან phobos და ტერმინით coitus, რომელიც გულისხმობს კოპულაციის აქტს, რა დროსაც მამრობითი რეპროდუქციული ორგანო შეიყვანება ქალის რეპროდუქციულ ტრაქტში. გენოფობიის აღწერისას შეიძლება გამოყენებული იქნას ტერმინი ეროტოფობია, რომელიც გამომდინარეობს ბერძნული ღვთაების სახელიდან ეროსი, რომელიც ბერძნულ მითოლოგიაში არის სიყვარულის ღმერთი.
გამომწვევი მიზეზები
შეიძლება არსებობდეს უამრავი მიზეზი, რასაც მოჰყვება ადამიანებში გენოფოფიის განვითარება, თუმცა ბევრ სხვა მიზეზთაგან მისი გამომწვევი ძირითადი მიზეზია სექსუალური ხასიათის ძალადობა ან გაუპატიურება, რაც მსხვერპლში იწვევს გენოფობიის განვითარებას და გამოიხატება სექსის მიმართ ფსიქიკური და ფიზიოლოგიური შიშით.
სიმპტომები
გენოფობიის სიმპტომებია: პანიკის შეტევა, ტერორის და შიშის შეგრძნება, გულისცემის აჩქარება, ჰაერის უკმარისობა, კანკალი, შფოთვა, ოფლიანობა, ხშირი ტირილი და სხვებისათვის თავის არიდება.
სქოლიო
კატეგორია:ფობიები კატეგორია:სექსოლოგია
ტაუსერტი
მინიატიურა|დედოფალი ტაუსერტი ტაუსერტი — ძველი ეგვიპტის დედოფალი და XIX დინასტიის ბოლო ფარაონი. დიდი ფარაონის სეთი II-ის მეუღლე. რამსეს II-ის შთამომავალი.
ქმრის გარდაცვალების შემდეგ იგი არასრულწლოვანი შვილის რამსეს-საპტაჰის რეგენტი გახდა. ეგვიპტეს მართავდა 2 წელი. მისი მმარველობის დროს სირიელმა ირსუმ გადაწყვიტა ესარგებლა ხალხის მღელვარებით და ხელში ჩაეგდო ძალაუფლება. ტაუსერტის გარდაცვალების შემდეგ ეგვიპტეში გამეფდა სრული ანარქია, რამაც გამოიწვია ქვეყნის განადგურება და ნგრევა.
მანეთონის თანახმად ტაუსერტი ეგვიპტეს 7 წელი მართავდა. დაკრძალულია მეფეთა ველზე, სამარხში KV14.
ლიტერატურა
კატეგორია:ეგვიპტის მეცხრამეტე დინასტიის ფარაონები კატეგორია:ძველი ეგვიპტის დედოფლები კატეგორია:ქალი ფარაონები
უკერმარკის რაიონი
უკერმარკის რაიონი (Landkreis Uckermark) — რაიონი გერმანიაში. რაიონის ცენტრი — ქალაქი პრენცლაუ. რაიონი შედის ბრანდენბურგის ფედერალურ მხარეში. იკავებს 3058,08 კვ. კმ. ფართობს. მოსახლეობა შეადგენს 130 223 ადამიანს. მოსახლეობის სიმჭიდროვე — 43 ადამიანი/კვ.კმ-ზე. რაიონის ოფიციალური კოდი — 12 0 73.
რესურსები ინტერნეტში
კატეგორია:ბრანდენბურგის რაიონები
ფორტი № 5 — მეფე ფრიდრიხ ვილჰელმ III
ფორტი № 5 — მეფე ფრიდრიხ ვილჰელმ III (Форт № 5 — Король Фридрих Вильгельм III; Friedrich Wilhelm III) — სამხედრო საფორტიფიკაციო ნაგებობა კალინინგრადში, რომელიც იცავდა პილაუს გზას. მიეკუთვნება კენიგსბერგის საფორტიფიკაციო ნაგებობების რკალს. სახელი ეწოდა პრუსიის მეფის ფრიდრიხ ვილჰელმ III-ის პატივისცემის ნიშნად, რომელიც ქვეყანას მართავდა ნაპოლეონთან ომების პერიოდში.
1945 წლის აპრილის დასაწყისში აიღეს საბჭოთა ძალებმა, გერმანულმა ძალებმა კაპიტულაცია გამოაცხადეს, ხოლო თავად ფორტი ძლიერ დაანგრიეს. 1979 წლიდან აქვს დიდი სამამულო ომის ისტორიის მუზეუმის სტატუსი. 2010 წლიდან გახსნილია ტურისტებისთვის. არის ფედერალური მნიშვნელობის კულტურული მემკვიდრეობის ძეგლი.
მშენებლობა
მშენებლობის პერიოდია XIX საუკუნის დასასრული. ეს არის ექვსკუთხა ნაგებობა, რომელიც აგებულია აგურისა და ბეტონისაგან. სიგრძე 215 მეტრი, ხოლო სიგანე - 105 მეტრი. შემოსაზღვრულია მიწაყრილით და ორმოთი, რომელიც წყლითაა სავსე. ფორტის კედლის სისქეა 5 მეტრი, ორმოს სიგანე 20-25 მეტრი, სიღრმე 5 მეტრი. ფორტი გარესამყაროს უკავშირდება ასაწევი ხიდით.
ფორტის გერმანული გარნიზონი მოითვლიდა 350 ჯარისკაცსა და ოფიცერს. შეიარაღებაში ჰქონდათ 8 ქვემეხი, 25 ნაღმმტყორცნი, 50-მდე სხვავასხვა კალიბრის იარაღი, 60 ავტომატი და 200 მეტი შაშხანა.
შტურმი
პირველი მცდელობა საარტილერიო ცეცხლით დაენგრიათ ფორტი, განახორციელა საბჭოთა არმიამ 1945 წლის 3-5 აპრილს. ციხესიმაგრე მხოლოდ ნაწილობრივ განადგურდა. წინააღმდეგობა გრძელდებოდა. შტურმში ჩაერთო 126-ე მსროლელთა დივიზიის 550-ე პოლკი, რამაც გაახანგრძლივა ფორტის ალყა. საბოლოოდ გერმანელთა ძალებმა 8 აპრილს მოახდინეს კაპიტულაცია. ამ პერიოდისათვის საბრძოლო მოქმედებები მიმდინარეობდა ქალაქის ცენტრში. საბჭოთა მონაცემებით შტურმის დროსგაანადგურეს მოწინააღმდეგის 200 ჯარისკაცი და ოფიცერი, დაახლოებით 100 ჩაიგდეს ტყვედ.
ფორტის ბლოკადისა და აღებისათვის 15 ჯარისკაცს მიენიჭა საბჭოთა კავშირის გმირის წოდება.
თანამედროვე მდგომარეობა
ფორტი № 5 — მეფე ფრიდრიხ ვილჰელმ III ძლიერ დაზიანდა 43-ე არმიის დარტყმის შედეგად.
1979 წელს მიიღო დიდი სამამულო ომის ისტორიის მუზეუმის სტატუსი (როგორც კალინინგრადის საოლქო ისტორიულ-სამხატვრო მუზეუმის ფილიალი). 2001 წელს ფორტის ბაზაზე შეიქმნა კალინინგრადის ფორტიფიკაციისა და სამხედრო ტექნიკის არასახელმწიფო მუზეუმი. 2010 წლიდან ფორტის ნაწილი გაიხსნა ვიზიტორებისათვის.
ფორტის სიხლოვეს რეგულარულად მიმდინარეობს შტურმის ისტორიული რეკონსტრუქცია.
დიეგო ჩხიკვაძე
დიეგო ჩხიკვაძე (დ. 28 მარტი, 2001, აჭარა) — ქართველი სპორტსმენი (ბერძნულ-რომაული ჭიდაობა), ახალგაზრდებს შორის ევროპის ჩემპიონი (2019, 60 კგ). ახალგაზრდებს შორის საერთაშორისო ტურნირების გამარჯვებული.
რესურსები ინტერნეტში
კატეგორია:დაბადებული 28 მარტი კატეგორია:დაბადებული 2001 კატეგორია:ქართველი მოჭიდავეები ბერძნულ-რომაულ სახეობაში
გუარაპარი
გუარაპარი (Guarapari) — მუნიციპალიტეტი ბრაზილიაში, ესპირიტუ-სანტუს შტატში; მდებარეობს ზღვის დონიდან 2.6 მეტრზე. მიეკუთვნება ესპირიტუ-სანტუს შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ გუარაპარის შემადგენლობაში.
2010 წლის მონაცემებით, მოსახლეობა 105 286 ადამიანს შეადგენდა, მოსახლეობის სიმჭიდროვე 177.1 კმ²-ზე. ფართობი 594 487 კმ²-ია.
რესურსები ინტერნეტში
კატეგორია:ესპირიტუ-სანტუს შტატის მუნიციპალიტეტები
ტენტიპეტი
ტენტიპეტისა და რამზესის სახელი ერთად გვხვდება ხონსუს ტაძარში, კარნაკის სატაძრო კომპლექსში. სავარაუდოდ, იგი იყო რამსეს III-ის ქალიშვილი და მისი ქმრის ნახევარდა. ტენტიპეტი დაკრძალეს მეფეთა ველზე, მისი საფლავია QV74.
კასტელ-დე-კაბრესი
კასტელ-დე-კაბრესი (Castell de Cabres) — მუნიციპალიტეტი ესპანეთში, შედის ვალენსიის ავტონომიური გაერთიანების კასტელიონის პროვინციის ბახო-მაესტრასგოს კომარკის შემადგენლობაში. ფართობი — 30,7 კმ². მოსახლეობა — 22 კაცი (2020 წ.).
სქოლიო
კატეგორია:კასტელიონის მუნიციპალიტეტები
ენგრიდ შოვენი
ენგრიდ შოვენი (Ingrid Chauvin; დ. 3 ოქტომბერი, 1973) — ფრანგი კინოსა და თეატრის მსახიობი. შოვენი დაიბადა ვალ-დ’უაზის დეპარტამენტში მაშველისა და დოკუმენტალისტის ოჯახში. თავისი პირველი როლი შეასრულა პარიზის სენ-ჟორჟის თეატრში 1997 წელს. 2011 წლის 27 აგვისტოს იქორწინა ტიერი პეტიეზე. წყვილს პირველი შვილი ეყოლა 2013 წლის 17 ოქტომბერს, რომელიც 2014 წლის 25 მარტს ხუთი თვის ასაკში მოულოდნელად გარდაიცვალა.
სქოლიო
კატეგორია:ფრანგი მსახიობები კატეგორია:დაბადებული 1973 კატეგორია:დაბადებული 3 ოქტომბერი
დონარა კინწურაშვილი
დონარა კინწურაშვილი (დ. 1938, თბილისი — გ. 12 დეკემბერი, 2020, იქვე) — ქართველი ტელეწამყვანი, საქართველოს ტელევიზიის ყოფილი დიქტორი.
დონარა კინწურაშვილი დაიბადა 1938 წელს, 1963 წელს, 21 წლის ასაკში მივიდა საქართველოს პირველი არხის ტელევიზიაში, სადაც მან 45 წელი იმუშავა. დონარა კინწურაშვილი იყო არაერთი გადაცემის, მათ შორის საინფორმაციო პროგრამა „მოამბის“ წამყვანი. 80-იან წლებში მიჰყავდა გადაცემა „ცეროდენას ეკრანი“.
გარდაიცვალა 2020 წლის 12 დეკემბერს, 82 წლის ასაკში მძიმე ავადმყოფობის შედეგად.
სქოლიო
კატეგორია:დაბადებული 1938 კატეგორია:თბილისში დაბადებულები კატეგორია:გარდაცვლილი 12 დეკემბერი კატეგორია:გარდაცვლილი 2020 კატეგორია:ქართველი ტელეწამყვანები
სომხეთის ენერგეტიკა
სომხეთის ენერგეტიკა — მოიცავს ელექტროენერგიის წარმოებას, იმპორტსა და მოხმარებას სომხეთში.
სომხეთს არ აქვს ნავთობის ან ბუნებრივი აირის რეზერვი და ამჟამად ამ ყველაფრის იმპორტი ხდება  რუსეთიდან. ირან-სომხეთის ბუნებრივი აირის მილსადენს ასევე შეუძლია უზრუნველყოს ქვეყანა ბუნებრივი აირით.ეს ყველაფერი კი თავისმხრივ უზრუნველყოფს სომხეთისთვის ენერგეტიკულ უსაფრთხოებას, როგორც ალტერნატივას რუსეთის იმპორტის გარდა. ბუნებრივი აირის მილსადენი რომლის იმპორტიც რუსეთიდან ხდება, გადის საქართველოს საზღვარზე.
წიაღისეული საწვავის ნაკლებობის მიუხედავად, სომხეთს ელექტროენერგიის წარმოების მნიშვნელოვანი რესურსი აქვს. სომხეთს აქვს ელექტროენერგიის ჭარბი ტევადობა მას შემდეგ, რაც მძიმე პოსტსაბჭოთა კრიზისი დადგა ქვეყანაში 90-იანი წლების შუა პერიოდში. მეწამორის ატომური ელექტროსადგური უზრუნველყოფს ქვეყნის ელექტროენერგიის 42.9% -ს. სომხეთი გეგმავს ახალი ატომური ელექტროსადგურის აშენებას, რათა მოხდეს მეწამორის ელექტროსადგურის ჩანაცვლება, რომელიც 1979 წელს აშენდა. ქვეყანას ასევე აქვს თერთმეტი ჰიდროელექტროსადგური და გეგმავს გეოთერმული ელექტროსადგურის აშენებასაც.
დამოუკიდებლობის მოპოვების შემდეგ, სომხეთმა ხელი მოაწერა ევროკავშირის ენერგეტიკულ დოკუმენტს 1991 წლის დეკემბერში, დოკუმენტი ახლა ცნობილია როგორც ენერგეტიკის ქარტიის ხელშეკრულება, რომელიც ხელს უწყობს გლობალური ენერგეტიკული ბაზრების ინტეგრაციას.
ბუნებრივი აირი წარმოადგენს ენერგიის მთლიანი მოხმარების დიდ ნაწილს სომხეთში, რაც შეადგენს 50% -ს და არის ზამთრში გათბობის ძირითადი საშუალება. „გაზპრომ სომხეთი“ (გაზპრომის საკუთრებაა) ფლობს სომხეთის შიგნით არსებული ბუნებრივი აირის მილსადენების ქსელს. სომხეთის თბოელექტროსადგურები (რომლებიც სომხეთს ელექტროენერგიის დაახლოებით 24% -ს აწვდიან) ბუნებრივ აირზე მუშაობენ, რაც სომხეთს დამოკიდებულს  ხდის იმპორტირებულ რუსულ გაზზე.
რუსეთიდან იმპორტირებული ბუნებრივი აირის მილსადენი გადის საქართველოს ტერიტორიაზე. 2007 წელს გაზპრომმა სომხეთს 2 მილიარდი კუბური მეტრი ბუნებრივი აირი მიაწოდა. როგორც სატრანზიტო გადასახადი, სომხეთი უხდის საქართველოს დაახლოებით 10%-ს იმ ბუნებრივი აირისა, რომელიც სომხეთისთვის მისაწოდებლად არის განკუთვნილი.
სქოლიო
კატეგორია:სომხეთი
მამედლი (გუბადლი)
მამედლი (Mamedli) — სოფელი აზერბაიჯანში, გუბადლის რაიონში.
რესურსები ინტერნეტში
კატეგორია:გუბადლის რაიონის სოფლები
ჯორჯ დანიელი
ჯორჯ დანიელი (Jørgen af Danmark, George of Denmark; დ. 2 აპრილი, 1653, კოპენჰაგენი, დანია — გ. 28 ოქტომბერი, 1708, ლონდონი, დიდი ბრიტანეთი) — ოლდენბურგების დინასტიის წარმომადგენელი. დანიისა და ნორვეგიის მეფე ფრედერიკ III-ისა და დედოფალ სოფია ამალია ბრაუნშვაიგ-ლუნებურგელის შუათანა ვაჟი. დიდი ბრიტანეთისა და ირლანდიის მეფე-კონსორტი როგორც დედოფალ ანა I სტიუარტის მეუღლე.
ადრეული წლები
ჯორჯ დანიელი დაიბადა 1653 წლის 2 აპრილს კოპენჰაგენის სამეფო სასახლეში, დანიის სამეფოში. იგი იყო დანიისა და ნორვეგიის მეფე ფრედერიკ III-ისა და მისი მეუღლის, დედოფალ სოფია ამალია ბრაუნშვაიგ-ლუნებურგელის შვიდი შვილიდან მეექვსე.
ქორწინება ანა სტიუარტზე და ცხოვრება ინგლისში
1683 წლის 28 ივლისს წმინდა ჯეიმზის სასახლეში ჯორჯი დაქორწინდა დიდი ბრიტანეთის პრინცესა ანა სტიუარტზე. ქორწინების შემდეგ ჯორჯი ინგლისში გადასახლდა ცოლთან ერთად. მან ანას ბიძის, მეფე ჩარლზ II-სგან მიიღო ინგლისის მოქალაქეობა და ამასთან კამბერლენდის ჰერცოგის, კენდალის ერლისა და უოკინგჰემის ბარონის წოდება. ჯორჯსა და ანას მრავალწლიანი ქორწინებიდან ჩვიდმეტი შვილი შეეძინათ, რომელთაგან ვერცერთმა შესძლო სრულწლოვანებამდე მიღწევა.
მიუხედავად უდიდესი ტრაგედიისა, რომელშიც მათი ჩვიდმეტი ბავშვის სიკვდილი მოიაზრება, ანასა და ჯორჯს ბედნიერი ქორწინება ჰქონდათ. მათმა მხოლოდ ერთმა ვაჟმა, უილიამმა შესძლო 11 წლის გამხდარიყო, თუმცა იგი 1700 წელს ყვავილის ეპიდემიამ იმსხვერპლა. სრულიად ბრიტანული არისტოკრატია დარწმუნებული იყო იმაში, რომ მათი შვილების ასეთი ნაადრევად გარდაცვალების მიზეზი არა ანა, არამედ ჯორჯი იყო, რომელსაც ქორწინებამდე სიფილისი ჰქონდა გადატანილი. 1685 წელს მეფე ჩარლზი გარდაიცვალა, მისი უძეობის გამო კი ტახტზე ანას მამა, მეფე ჯეიმზ II ავიდა.
ჯეიმზის გამეფებიდან მალევე ჰოლანდიაში მცოვრებმა ანას დამ, ორანჟ-ნასაუს პრინცესა მერიმ თავის ქმართან, უილიამ ორანელთან ერთად მამის წინააღმდეგ შეთქმულების მზადება დაიწყო. ამ ამბავმა მალევე ჩააღწია ინგლისამდე, თუმცა თავად მეფეს არაფერი გაუგია. ბრიტანული არისტოკრატია მიხვდა, რომ ჯეიმზის ჩამოგდება გარდაუვალი იყო, ამიტომაც მათ საიდუმლო საბჭო შექმნეს, სადაც ანასა და ჯორჯს სთხოვეს მერისათვის ტახტზე ასვლა დაესწროთ. მამის ჩამოგდებაზე ანამ სასტიკი უარი განაცხადა, რის გამოც ახლა უკვე ბრიტანელებიც მერის მიემხრნენ. 1688 წელს მერიმ და უილიამმა ტახტიდან ჩამოაგდეს მეფე ჯეიმზი და მის ცოლთან ერთად ქვეყნიდან გააძევეს. ჯორჯმა და ანამ ახალ მეფე-დედოფალთან ახლო და თბილი ურთიერთობა შეინარჩუნეს, რის გამოც უილიამმა ჯორჯი დააჯილდოვა და მხედართმთავრობა უბოძა.
ჰაფელანდის რაიონი
ჰაფელანდის რაიონი (Landkreis Havelland) — რაიონი გერმანიაში. რაიონის ცენტრი — ქალაქი რათენოვი. რაიონი შედის ბრანდენბურგის ფედერალურ მხარეში. იკავებს 1717,15 კვ. კმ. ფართობს. მოსახლეობა შეადგენს 155 003 ადამიანს. მოსახლეობის სიმჭიდროვე — 90 ადამიანი/კვ.კმ-ზე. რაიონის ოფიციალური კოდი — 12 0 63.
ჯორჯ დანიელი
გარდაცვალება
ჯორჯ დანიელი 1708 წელს გარდაიცვალა 55 წლის ასაკში. მისმა გარდაცვალებამ დედოფალი ანა გაანადგურა. მიუხედავად იმისა, რომ ბევრი სთხოვდა, მან მეორე ქორწინებაზე კატეგორიული უარი განაცხადა, სულ ექვს წელიწადში კი, 1714 წელს თავადაც გარდაიცვალა, რითაც სტიუარტთა დინასტია შეწყდა და ბრიტანეთში ჰანოვერები გამეფდნენ.
ჰაფელანდის რაიონი
რესურსები ინტერნეტში
კატეგორია:ბრანდენბურგის რაიონები
ჯორჯ დანიელი
ლიტერატურა
კატეგორია:დაბადებული 2 აპრილი კატეგორია:დაბადებული 1653 კატეგორია:გარდაცვლილი 28 ოქტომბერი კატეგორია:გარდაცვლილი 1708 კატეგორია:ოლდენბურგები კატეგორია:ბრიტანეთის კონსორტები კატეგორია:ედემით გარდაცვლილები
ფერდინანდ ალეხსანიანი
ფერდინანდ ალეხსანიანი (დ. 22 ივლისი, 1958) — ქართველი პოლიტიკოსი.
1992-1995 წლებში იყო საქართველოს მე-3 მოწვევის პარლამენტის წევრი (ახალქალაქის მაჟორიტარი).
რესურსები ინტერნეტში
კატეგორია:დაბადებული 22 ივლისი კატეგორია:დაბადებული 1958 კატეგორია:საქართველოს III მოწვევის პარლამენტის წევრები
კასტელფორტი
კასტელფორტი (Castellfort) — მუნიციპალიტეტი ესპანეთში, შედის ვალენსიის ავტონომიური გაერთიანების კასტელიონის პროვინციის ლოს-პუერტოსის კომარკის შემადგენლობაში. ფართობი — 66,70 კმ². მოსახლეობა — 179 კაცი (2020 წ.).
სქოლიო
კატეგორია:კასტელიონის მუნიციპალიტეტები
Black Attack
Black Attack — გერმანული ჰიპ-ჰოპ ჯგუფი. მასში შედიოდნენ ჯონ ჰარპერი, ბუტჩ მოსბი და პერი ტირი.
ამ შემადგენლობამ 1997 წლის ბოლოს გამოსცა პირველი და ერთადერთი სტუდიური ალბომი On the Edge. ალბომიდან გამოიცა სინგლები „Heartless“ (მელოდიით ენიო მორიკონეს მიერ „პროფესიონალისთვის“ დაწერილი მუსიკიდან), „Bang Bang“ (ფრენსის ლეის „Love Theme“-ის ნაწყვეტით), „It's a Shame“ და „Dirty Money“.
1998 წელს მოსბიმ ჯგუფი დატოვა. 1999 წელს მის გარეშე გამოიცა სინგლი „Good Life“. მისი ადგილი დაიკავა ატიენო ჰოუკინზმა და განახლებულმა შემადგენლობამ გამოსცა სინგლი „Survival“. უცნობი მიზეზით მოგვიანებით კოლექტივი ყველამ დატოვა და ახალი შემადგენლობა შედგა ებონი და ტერი ლოვიკების მიერ. მათი უკანასკნელი სინგლი იყო „What's Going On“.
რესურსები ინტერნეტში
კატეგორია:გერმანული ჰიპ-ჰოპ ჯგუფები კატეგორია:1997 წელს ჩამოყალიბებული ჯგუფები
სკა ოდესა (საფეხბურთო კლუბი)
სკა ოდესა (СКА Одеса) — საბჭოთა არმიის უკრაინული საფეხბურთო კლუბი ქალაქ ოდესიდან.
კლუბის ისტორია
1959–1960 წლების სეზონზე ოდესის საფეხბურთო კლუბებს შორის პირველმა შეძლო საბჭოთა კავშირის თასის ნახევარფინალში გასვლა, როდესაც ტურნირის ნახევარფინალამდე ეტაპობრივად ხუთი გამარჯვება მოიპოვა. მათ თანამიმდევრობით დაამარცხეს როვნოს „კოლგოსპნიკი“ (3–2), რიგის „დაუგავა“ (2–1), სტანისლავის „სპარტაკი“ (6–0), მოსკოვის „ლოკომოტივი“ (3–1) და სტალინგრადის „ტრაქტორი“ (1–0).
ასეთ შთამბეჭდავ წარმატებათა შემდეგ ოდესის „არმიელებმა“ ნახევარფინალური მატჩი იმ პერიოდის საკავშირო პირველობის უმაღლესი ლიგის ერთ-ერთ უძლიერეს საფეხბურთო კლუბთან, 1960 წლის საბჭოთა კავშირის ჩემპიონთან და მიმდინარე საკავშირო თასის გათამაშების მომავალ გამარჯვებულებთან — მოსკოვის „ტორპედოელებთან“ დათმეს (0–4).
სსრ კავშირი
პირობითი აღნიშვნები
სქოლიო
კატეგორია:უკრაინის საფეხბურთო კლუბები კატეგორია:სსრ კავშირის საფეხბურთო კლუბები
ცირა ყურაშვილი
ცირა ყურაშვილი (დ. 1 მაისი, 1962, ბაღდათი) — ქართველი მწერალი, ფილოლოგი.
ბიოგრაფია
ცირა ყურაშვილი დაიბადა ბაღდათში 1962 წლის 1 მაისს, ლამარა ჭელიძისა და ბაღდათის მხარეთმცოდნეობის მუზეუმის დამაარსებლის, ელგუჯა ყურაშვილის ოჯახში. იგი არის აფხაზეთის ომის, კერძოდ კი კამანის ხოცვა-ჟლეტის დროს დახვრეტილი მამა ანდრია ყურაშვილის ღვიძლი და. ცირა ყურაშვილი ასე იგონებს თავის ძმას, მამა ანდრიასა და მამას:
.
1987 წელს დაამთავრა ქუთაისის სახელმწიფო უნივერსიტეტის ფილოლოგიის ფაკულტეტი.
2004 წელს მწერალთა ჯგუფთან ერთად დააფუძნა ლიტერატურულ-საზოგადოებრივი გაზეთი „ენიგმა“, რომელიც 2006 წლიდან ჟურნალის სახით გამოიცემა.
2001 წელს მისი ინიციატივით გამოვიდა საბავშვო ლექსების კრებული „ლილე“.
2002 წელს კავკასიური სახლის ლიტერატურულმა გაზეთმა „ალტერნატივა“ მისი მოთხრობა „უკან არ მიიხედო“ წლის საუკეთესო ნაწარმოებად აღიარა, ხოლო 2005 წელს ეს ნაწარმოები შევიდა „კავკასიური სახლის“ მიერ გამოცემულ ორტომეულში „ქალი, სახე და პრობლემა“.
2015 წელს გერმანულად ითარგმნა და ქართული პოეზიის ანთოლოგიაში დაიბეჭდა ცირა ყურაშვილი ლექსები: „მამა“, „რაბი“, „მნედისი დეკემბრის ღამით“. ამავე წელს აზერბაიჯანულმა გამომცემლობამ ADK Publishing House თარგმნა და გამოსცა თანამედროვე ქართველ ავტორთა პროზაული კრებული „ადამიანი ZERO“, სადაც შესულია ცირა ყურაშვილის მოთხრობაც.
წიგნები
ლიეტუვაურად:
სქოლიო
კატეგორია:ქართველი მწერლები კატეგორია:ქართველი პოეტები კატეგორია:ქართველი საბავშვო მწერლები კატეგორია:მწერალი ქალები კატეგორია:ქართველი ფილოლოგები კატეგორია:დაბადებული 1962
კუმანიჩევო (კავადარცის თემი)
კუმანიჩევო (Куманичево) — სოფელი ჩრდილოეთ მაკედონიაში, კავადარცის თემში (ვარდარის რეგიონი). მდებარეობს ზღვის დონიდან 908 მეტრზე. 2002 წლის მონაცემებით, მოსახლეობა 7 ადამიანს შეადგენდა.
სქოლიო
კატეგორია:კავადარცის თემის სოფლები
პროკოპის პავლოპულოსი
პროკოპის პავლოპულოსი (Προκόπης Παυλόπουλος, დ. 10 ივლისი 1950) — ბერძენი პოლიტიკოსი, საბერძნეთის პრეზიდენტი 2015-2020 წლებში.
დაიბადა 1950 წლის 10 ივლისს. განათლებით იურისტია, სწავლობდა პარიზში, სორბონის უნივერსიტეტში. 1977 წელს მიიღო დოქტორის ხარისხი.
1974 წელს დაინიშა საბეძნეთის პრეზიდენტის მოვალეობის შემსრულებლის მიხაილ სტასინოპულოსის მდივნად. 2004-2007 წლებში იყო შინაგან საქმეთა, სახელმწიფო ადმინისტრაციისა და დეცენტრალიზაციის მინისტრი, 2007-2009 წლებში კი - შინაგან საქმეთა მინისტრი.
2015 წლის 18 თებერვალს აირჩიეს საბერძნეთის პრეზიდენტად.
დაოჯახებულია ჰყავს სამი შვილი.
რესურსები ინტერნეტში
კატეგორია:საბერძნეთის პრეზიდენტები კატეგორია:დაბადებული 1950 კატეგორია:დაბადებული 10 ივლისი
მსოფლიო საფეხბურთო ჩემპიონატი 1998: პლეი-ოფის ეტაპი
მსოფლიო საფეხბურთო ჩემპიონატი 1998: პლეი-ოფის ეტაპი — მუნდიალი 1998-ის პლეი-ოფის ეტაპი. მასში მონაწილეობდნენ ჯგუფური ეტაპის გამარჯვებულები და მეორეადგილოსნები.
ფინალი
კატეგორია:მსოფლიო საფეხბურთო ჩემპიონატი 1998
მიხეილ ისაკაძე
მიხეილ ისაკაძე (დ. 1896, მუხლი, ამბროლაურის მუნიციპალიტეტი, — გ. 1970) — ქართველი სამართალმცოდნე, საქართველოს უზენაესი სასამართლოს თავმჯდომარე (1937-1938).
ბიოგრაფია
მიხეილ მელიტონის ძე ისაკაძე დაიბადა 1896 წელს ამბროლაურის რაიონის სოფელ მუხლში, ღარიბი გლეხის ოჯახში. დაამთავრა ადგილობრივი დაწყებითი სკოლა და შეუდგა შრომით საქმიანობას.
1918-1919 წლებში მსახურობდა არმიაში. 1921-1922 წლებში სწავლობდა მოსკოვში, შინაგან საქმეთა სახალხო კომისარიატის მიერ მოწყობილ კურსებზე. მისი დამთავრების შემდეგ მუშაობდა სხვადასხვა თანამდებობაზე.
უზენაესი სასამართლოს თავმჯდომარე იყო 1937-1938 წლებში. გარდაიცვალა 1970 წელს.
რესურსები ინტერნეტში
კატეგორია:დაბადებული 1896 კატეგორია:საქართველოს უზენაესი სასამართლოს თავმჯდომარეები კატეგორია:გარდაცვლილი 1970
იკონია
იკონია (Iconha) — მუნიციპალიტეტი ბრაზილიაში, ესპირიტუ-სანტუს შტატში; მდებარეობს ზღვის დონიდან 15 მეტრზე. მიეკუთვნება ესპირიტუ-სანტუს შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ გუარაპარის შემადგენლობაში.
2010 წლის მონაცემებით, მოსახლეობა 12 523 ადამიანს შეადგენდა, მოსახლეობის სიმჭიდროვე 61.53 კმ²-ზე. ფართობი 203 528 კმ²-ია.
რესურსები ინტერნეტში
კატეგორია:ესპირიტუ-სანტუს შტატის მუნიციპალიტეტები
შპრეე-ნაისეს რაიონი
შპრეე-ნაისეს რაიონი (Landkreis Spree-Neiße) — რაიონი გერმანიაში. რაიონის ცენტრი — ქალაქი ფორსტი. რაიონი შედის ბრანდენბურგის ფედერალურ მხარეში. იკავებს 1647,89 კვ. კმ. ფართობს. მოსახლეობა შეადგენს 126 966 ადამიანს. მოსახლეობის სიმჭიდროვე — 77 ადამიანი/კვ.კმ-ზე. რაიონის ოფიციალური კოდი — 12 0 71.
რესურსები ინტერნეტში
კატეგორია:ბრანდენბურგის რაიონები
ტიაა
მინი|200პქ|დედოფალი ტიაა
ტიაა — ფარაონ ამენჰოტეპ II -ის მეუღლე.
მისი ქმარი ამენჰოტეპ II იყო თუტმოს IV-ის შვილი. ტიაას არ ჰქონდა მეფის ასულის ტიტული, მისი წარმოშობა კი უცნობია. ტიაას გამოსახულება არაა აღმოჩენილი მეუღლესთან ერთდ, იგი გამოსახულია მხოლოდ შვილთან ერთად. თუტმოს IV-ის მეფობის დროს იგი მეტად მნიშნელობანი პიროვნება გახდა. ჰქონდა სახელწოდებები: „მთავარი ცოლი“, „მეფის ცოლი“, „ღმერთის ცოლი“.
იგი დაკრძალეს მეფეთა ველზე სამარხში KV32.
ლიტერატურა
კატეგორია:ძველი ეგვიპტის დედოფლები
On the Edge (Black Attack-ის ალბომი)
On the Edge — გერმანული ჰიპ-ჰოპ ჯგუფ Black Attack-ის სადებიუტო და ერთადერთი სტუდიური ალბომი. გამოვიდა 1997 წელს.
ალბომიდან გამოიცა სინგლები „Heartless“ (მელოდიით ენიო მორიკონეს მიერ „პროფესიონალისთვის“ დაწერილი მუსიკიდან), „Bang Bang“ (ფრენსის ლეის „Love Theme“-ის ნაწყვეტით), „It's a Shame“ და „Dirty Money“.
რესურსები ინტერნეტში
კატეგორია:1997 წლის სადებიუტო ალბომები კატეგორია:ჰიპ-ჰოპ ალბომები კატეგორია:RCA Records-ის ალბომები
კირნევო (კავადარცის თემი)
კირნევო  (Крњево) — სოფელი ჩრდილოეთ მაკედონიაში, კავადარცის თემში (ვარდარის რეგიონი). მდებარეობს ზღვის დონიდან 528 მეტრზე. 2002 წლის მონაცემებით, მოსახლეობა 33 ადამიანს შეადგენდა.
სქოლიო
კატეგორია:კავადარცის თემის სოფლები
მაზრა (გუბადლი)
მაზრა (Mazra) — სოფელი აზერბაიჯანში, გუბადლის რაიონში.
რესურსები ინტერნეტში
კატეგორია:გუბადლის რაიონის სოფლები
დავით ციხელაშვილი
დავით ციხელაშვილი (დ. 10 ოქტომბერი, 1988) — ქართველი სპორტსმენი (ძიუდო). ჭაბუკებს შორის ევროპის ჩემპიონატის (2004, როტერდამი, ნიდერლანდები) გამარჯვებული.
რესურსები ინტერნეტში
კატეგორია:დაბადებული 10 ოქტომბერი კატეგორია:დაბადებული 1988 კატეგორია:ქართველი ძიუდოისტები კატეგორია:სტატიების ესკიზები სპორტის შესახებ
აკაკი ჯავახია
აკაკი ჯავახია (დ. 1901, ნოქალაქევი, სენაკის მუნიციპალიტეტი, — გ. 1972) — ქართველი სამართალმცოდნე, საქართველოს უზენაესი სასამართლოს თავმჯდომარე (1938-1949).
ბიოგრაფია
აკაკი ფარნაოზის ძე ჯავახია დაიბადა სენაკის რაიონის სოფელ ნოქალაქევში, 1901 წელს. 1914 წელს დაამთავრა სოფლის ორკლასიანი სასწავლებელი, შემდეგ კი სწავლა გააგრძელა თბილისის ცენტრალურ პარტიულ სკოლაში.
1942 წელს დაამთავრა საკავშირო იურიდიული ინსტიტუტის თბილისის ფილიალი. 1926-1933 წლებში მუშაობდა მოსამართლედ საქართველოს სხვადასხვა რაიონში, 1934-1937 წლებში უზენაესი სასამართლოს წევრია, ხოლო 1937 წლიდან 1938 წლამდე - საქართველოს სსრ იუსტიციის სახალხო კომისრის მოადგილე.
1938 წელს აირჩიეს უზენაესი სასამართლოს თავმჯდომარედ. ამ თანამდებობაზე იმუშავა 1949 წლამდე. გარდაიცვალა 1972 წელს.
ელბა-ელსტერის რაიონი
ელბა-ელსტერის რაიონი (Landkreis Elbe-Elster) — რაიონი გერმანიაში. რაიონის ცენტრი — ქალაქი ჰერცბერგი. რაიონი შედის ბრანდენბურგის ფედერალურ მხარეში. იკავებს 1889,34 კვ. კმ. ფართობს. მოსახლეობა შეადგენს 112 471 ადამიანს. მოსახლეობის სიმჭიდროვე — 60 ადამიანი/კვ.კმ-ზე. რაიონის ოფიციალური კოდი — 12 0 62.
რესურსები ინტერნეტში
კატეგორია:ბრანდენბურგის რაიონები
უილსონის დაავადება
უილსონის დაავადება, აგრეთვე ცნობილი როგორც ჰეპატოლენტიკულარული დისტროფია — აუტოსომურ-რეცესიული გენეტიკური დაავადება, რომლის დროსაც აღინიშნება ზედმეტი სპილენძის დაგროვება ადამიანის ორგანიზმში; ეს აისახება ნევროლოგიურ ან ფსიქიატრიულ სიმპტომებსა და ღვიძლის დაზიანებაში. იკურნება მედიკამენტით, რომელიც ამცირებს სპილენძის შეწოვას ან საერთოდ აშორებს მას ორგანიზმისგან. მიუხედავად ამისა, რიგ შემთხვევებში საჭირო ხდება ღვიძლის გადანერგვა.
ეს მდგომარეობა გამოწვეულია უილსონის დაავადების პროტეინის (ATP7B) გენის მუტაციით. მუტაცირებული გენი ცალკეულად გვხვდება 100-იდან 1 ადამიანში და მათ სიმპტომები არ აღენიშნებათ (ისინი მატარებლები არიან). თუ ბავშვი მოცემულ გენს მიიღებს ორივე მშობლისგან, ამ შემთხვევაში მას შესაძლოა განუვითარდეს უილსონის დაავადება. როგორც წესი, სიმპტომები ვლინდება 6-იდან 20 წლამდე, თუმცა დაფიქსირებულია მათი დაგვიანებით გამოვლენის შემთხვევებიც. უილსონის დაავადება აღენიშნება ყოველი 100 000 ადამიანიდან 1-იდან 4-ს. სახელწოდება მოდის ბრიტანელი ნევროლოგის, სემუელ ალექსანდრ კინნიერ უილსონისგან (1878—1937), რომელმაც 1912 წელს პირველმა აღწერა ეს მდგომარეობა.
ნიშნები და სიმპტომები
thumb|ვიდეო, რომელიც ხსნის უილსონის დაავადებას სპილენძის აკუმულირების მთავარი ადგილებია ღვიძლი და თავის ტვინი, შესაბამისად ღვიძლის დაზიანება და ნევროფსიქიატრიული სიმპტომები არიან მთავარი გამოვლინებები, რომლებსაც მივყავართ დიაგნოზამდე. ადამიანები ღვიძლის პრობლემებით უფრო ადრიანად მიმართავენ ექიმს, ვიდრე ადამიანები ნევროლოგიური და ფსიქიატრიული სიმპტომებით.
ნეიროფსიქიატრიული სიმპტომები
უილსონით დაავადებულთა თითქმის ნახევარს უვლინდება ნევროლოგიური ან ფსიქიატრიული სიმპტომები. უმეტესობას თავდაპირველად აქვს მსუბუქი კოგნიტური გაუარესება და მოუქნელობა, ისევე, როგორც ცვლილებები საქციელში. შემდგომ ეტაპზე გვხვდება სპეციფიკური ნევროლოგიური სიმპტომები, რომლებსაც ხშირად პარკინსონიზმის ფორმა აქვს (ყველაზე გავრცელებული სიმპტომებია შენელებული მოძრაობები და ბალანსის დაკარგვა) რომელსაც შესაძლოა თან ახლდეს ან არ ახლდეს ტიპური ხელის ტრემორი, ენის დაბმა, ატარაქსია (კოორდინაციის ნაკლებობა) ან დისტონია (მგრეხავი გამეორებადი სხეულის მოძრაობა). შეტევები და შაკიკი საკმაოდ ხშირია უილსონის დაავადებისთვის, ისევე, როგორც ტრემორი, რომელიც სიმშვიდის დროს არ ვლინდება, მაგრამ მისი პროვოცირება შესაძლებელია (ხელების გაჭიმვით და ა.შ).
უილსონის დაავადების დროს დაავადებულია შემეცნებაც. ეს ხდება ორ, არც ისე ურთიერთგამომრიცხავ, შემთხვევაში: შუბლის წილის დაზიანებაში (შეიძლება გამოიხატოს როგორც იმპულსიურობა, განსჯის დაქვეითება, აღვირახსნილობა, აპათია და აღმასრულებლობის დისფუნქცია დაგეგმვის დაბალი შესაძლებლობითა და გადაწყვეტილების რთულად მიღებით) და სუბკორტიკალური დემენცია (შეიძლება გამოიხატოს, როგორც ნელი აზროვნება, მეხსიერების დაკარგვა, აღმასრულებლობის დისფუნქცია, მაგრამ არა სიმუნჯე, უნარშეზღუდულობა ან აგნოსია). ნავარაუდებია, რომ ეს კოგნიური ჩარევები დაკავშირებულია დაავადების ფსიქიატრიულ გამოვლინებებთან.
ფსიქიატრიული პრობლემები შეიძლება მოიცავდეს საქციელის ცვლილებასაც, დეპრესიას, შფოთვას და ფსიქოზს. ფსიქიატრიული სიმპტომები ხშირად გვხვდებიან ნევროლოგიურ სიმპტომებთან ერთად და იშვიათად ვლინდებიან დამოუკიდებლად. ეს სიმპტომები მცირედ არიან განსაზღვრულნი და ხანდახან მიაკუთვნებენ სხვა მიზეზებს. ამის გამო, უილსონის დაავადების დიაგნოზი იშვიათად შეიძლება დაისვას მხოლოდ ფსიქიატრიული სიმპტომებიდან გამომდინარე.
სქოლიო
კატეგორია:გენეტიკური დაავადებები
კასტელიონ-დე-ლა-პლანა
კასტელიონ-დე-ლა-პლანა (Castellón de la Plana, Castelló de la Plana) — ქალაქი და მუნიციპალიტეტი ესპანეთში, შედის ვალენსიის ავტონომიური გაერთიანების კასტელიონის პროვინციის პლანა-ალტის კომარკის შემადგენლობაში. კასტელიონის პროვინციის ადმინისტრაციული ცენტრი. ფართობი — 108,78 კმ². მოსახლეობა — 174 264 კაცი (2020 წ.).
სქოლიო
კატეგორია:კასტელიონის მუნიციპალიტეტები კატეგორია:კასტელიონის ქალაქები
ბაკურციხის წმინდა ბარბარეს მეორე ეკლესია
ბაკურციხის წმინდა ბარბარეს მეორე ეკლესია — არქიტექტურული ძეგლი მდებარეობს გურჯაანის მუნიციპალიტეტში, სოფელ ბაკურციხის სამხრეთ-დასავლეთ ნაწილში. განეკუთვნება გვიან შუა საუკუნეებს.
აღწერა
ეკლესიის ტიპი დარბაზულია. ის ნაგებია რიყისა და აგურის ქვებით. აგურის ორ ძირითად სახეს ვხვდებით, რომელთა უმრავლესობაც კვადრატული ფორმისაა. კედლების ძირითადი ნაწილი რიყის ქვითაა ნაგები, რომელთა წყობა ირეგულარულია. აგური გამოყენებულია კარ-სარკმლის ღიობების გამოსაყვანად და ფასადის მოსართავ ელემენტად. ინტერიერის კედლების გასწორება ბათქაშის გამოყენებით ხორციელდებოდა.
ეკლესიაა ძლიერაა დაზიანებული, რისი თქმის საფუძველს ჩამონგრეული გადახურვა და ჩრდილოეთ კედლის დასავლეთ ნაწილის, სამხრეთის კედლის ნანგრევების და ფასადის დაზიანებები გვაძლევს.
დასავლეთით მდებარეობს ეკლესიის შესასვლელი, რომლის ღიობი აგურითაა გამოყვანილი. მას გარედან თაღი ამშვენებდა, რომლის მხოლოდ გვერდებია დღეს შემორჩენილი. ის ჩასმულია საფეხურით შეღრმავებულ არეში. შეღრმავებული არის აღდგენა ვერ ხერხდება, ვინაიდან და რადგანაც მის ზემოთ არსებული კედელი დანგრეულია. შესასვლელი გადახურული იყო ხის ძელებით, რომელთა მხოლოდ საყრდენი ბუდეებია დღეს-დღეობით შემორჩენილი.
აღმოსავლეთ ნაწილში ნახევარწრიული აფსიდია მდებარეობს, რომლის ღერძზე აგურით ნაშენები სარკმლის ძირია შემორჩენილი, ამასთან წირთხლების მცირე ნაწილი. მის ორივე გვერდს მოზრდილი ნიშა ამშვენებს. რომელთაგან სამხრეთით მყოფი თაღოვანი ფორმისაა, ხოლო ჩრდილოეთით მდებარე ნიშას ზედა ნაწილი მონგრეული აქვს. მისგან შემორჩენილი კვალის მიხედვით ადგენენ, რომ თაღით უნდა ყოფილიყო გადახურული.
საფეხურით შეღრმავებული არით იყო დამუშავებული გრძივი ფასადები და ეკლესიის აღმოსავლეთ ნაწილი. არის ზედა ნაწილი აგურით ნაშენი, ერთმანეთზე გადაბმული თაღებით გვხვდება. ეკლესიის უდიდესი ნაწილის აღდგენა ვერ ხერხდება.
ლიტერატურა
კატეგორია:გურჯაანის მუნიციპალიტეტის ტაძრები
შარა ნელსონი
შარა ნელსონი (ინგლ. Shara Nelson; დ. 1965) — ინგლისელი მომღერალი და სიმღერების ავტორი. მუშაობდა ჯგუფ Massive Attack-თან ადრეულ 1990-იანებში. როგორც სოლო არტისტმა, გამოუშვა ხუთი UK Top 40-ის ჰიტი სინგლი. მისი სადებიუტო ალბომი, 1993 წლის What Silence Knows, იყო ნომინირებული Mercury Music Prize-ზე.
სქოლიო
კატეგორია:დაბადებული 1965 კატეგორია:ინგლისელი ქალი მომღერლები კატეგორია:Massive Attack-ის წევრები კატეგორია:XXI საუკუნის ინგლისელი მომღერლები
პიუმა
პიუმა (Piúma) — მუნიციპალიტეტი ბრაზილიაში, ესპირიტუ-სანტუს შტატში; მდებარეობს ზღვის დონიდან 2 მეტრზე. მიეკუთვნება ესპირიტუ-სანტუს შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ გუარაპარის შემადგენლობაში.
2010 წლის მონაცემებით, მოსახლეობა 18 123 ადამიანს შეადგენდა, მოსახლეობის სიმჭიდროვე 242.18 კმ²-ზე. ფართობი 74 832 კმ²-ია.
კატარის ისტორია
საუკუნეების მანძილზე კატარი იყო ვაჰჰაბის ნაჯდისა და ალ-ხალიფას შორის სადავო ტერიტორია. ოსმალებმა 1871 წელს გააფართოვეს თავიანთი იმპერია აღმოსავლეთ არაბეთში. 1915 წელს კი პირველი მსოფლიო ომის დაწყების შემდეგ დატოვეს იგი. 1916 წელს კატარი მოექცა ბრიტანეთის მფარველობის ქვეშ და აბდულა ალ თანიმ ხელი მოაწერა ხელშეკრულებას, რომლის გათვალისწინებით მას ტერიტორიაზე უნდა შემოეშვა ბრიტანეთი. სანაცვლოდ მთელ ტერიტორიას ზღვიდან მოსალოდნელი ყველა აგრესიისგან და ხმელეთის მხრიდან თავდასხმის შემთხვევაში კატარს დაიცავდნენ ბრიტანელები. 1935 წელს ხელშეკრულება უფრო გაფართოვდა. 75 წლიანი ნავთობის მოპოვების უფლება მიენიჭა კატარის ნავთობკომპანიას. 1940 წელს კი მაღალი ხარისხის ნავთობი აღმოაჩინეს დუკანში.
ლურჯი ხიდი (კრონშტადტი)
ლურჯი ხიდი (Синий мост) — სანქტ-პეტერბურგის ერთ-ერთი ძველი ხიდი. მდებარეობს კრონშტადტის რაიონში, კერძოდ შემოვლით არხზე, მაკაროვის ქუჩაზე.
კატარის ისტორია
1950-იან და 1960-იან წლებში ნავთობის შემოსავლებმა გაზარდა კეთილდღეობა, დააჩქარა იმიგრაცია და მნიშვნელოვანი სოციალური პროგრესი იგრძნო მოსახლეობამ. დაიწყო ქვეყნის თანამედროვე ისტორია. მას შემდეგ, რაც 1968 წელს ბრიტანეთმა სპარსეთის ყურის საექსპოზიციო ურთიერთობების ხელშეკრულების ვადების ამოწურვის მოახლოვება გამოაცხადა, კატარი შეუერთდა სხვა რვა ქვეყანას  ბრიტანეთის დაცვის ქვეშ იმ გეგმით, რომ შეექმნა არაბეთის ემირატების ფედერაცია. 1971 წლის შუა ხანებში, ბრიტანეთის ხელშეკრულების ურთიერთობის შეწყვეტის თარიღის მოახლოებასთან დაკავშირებით, არსებულმა ცხრა წევრმა ჯერ კიდევ ვერ მიაღწია შეთანხმებას კავშირის თვალსაზრისით. შესაბამისად, 1971 წლის 3 სექტემბერს კატარმა გამოაცხადა დამოუკიდებლობა. 1995 წლის ივნისში დეპუტატი ჰამად ბინ ხალიფა გახდა ახალი ემირი მამამისის, ხალიფა ბინ ჰამადის ხელისუფლების უსისხლოდ გადატრიალების შემდეგ. ემირმა მეტი უფლებები მისცა ლიბერალურ პრესას და ადგილობრივი თვითმმართველობის არჩევნებში, როგორც საპარლამენტო არჩევნების შემადგენელს. ახალი კონსტიტუცია დამტკიცდა საჯარო რეფერენდუმის გზით 2003 წლის აპრილში და ძალაში შევიდა 2005 წლის ივნისში.
ლურჯი ხიდი (კრონშტადტი)
ისტორია
აღნიშნული ხიდის მშენებლობა დაიწყო 1791 წელს. სამუშაოები ჩაატარა პეტროზავოცკელმა ვაჭარმა ფ. ბეკრენევმა. მშენებლობა დასრულდა 1794 წლის ივნისში. თავდაპირველად იგი ხის იყო, ხოლო მექანიზმი — ჯაჭვის. თავიდან ხიდი შეღებილი იყო მწვანედ, შემდგომ გადაღებეს ლურჯად. ოფიციალურად გაიხსნა 1801 წელს. პირველი რეკონსტრუქციის დროს მოხდა ძირეული ცვლილებები.
პირველი რეკონსტრუქციისას ხიდის რკინის სამუშაოებს სანქტ-პეტერბურგის ქარხანა არქიმედე აწარმოებდა, ქვის სამუშაოებს კი ცარსკოე-სელოელი ვაჭარი ჯ. ბრუნო, განათება კი უზრუნველყო გაზის ქარხანამ. რეკონსტრუქცია განხორციელდა 1871-1875 წლებში, შემდგომი სარეაბილიტაციო სამუშაოები 1964-1965 წლებში ხორციელდებოდა. რეკონსტრუქციის დროს ლურჯი ხიდი გაფართოვდა და რკინაბეტონის ხიდი გახდა.
კატარის ისტორია
პალეოლითური ხანა
არქეოლოგიური მტკიცებულებები კატარის ნახევარკუნძულს ადამიანთა დასახლებას 50,000 წლით ათარიღებს, როდესაც ქვის ხანის მოსახლეობის პატარა ჯგუფები სეზონურ თავშესაფრებს იგებდა. ამ დროს სპარსეთის ყურე ჩვეულებრივი მიწა იყო მდინარის ხეობით. კატარის თანამედროვე ტერიტორია მაშინ არ იყო ნახევარკუნძული და არც რამე რელიეფი გააჩნდა, არამედ იგი იყო არაბეთიდან სპარსეთის ყურემდე გაჭიმული მასიური მიწის ნაკვეთი და ის სავარაუდოდ მხოლოდ ზამთრის საძოვრებად გამოიყენებოდა მონადირე-შემგროვებლებისთვის, რომლებიც სარგებლობდენ სპარსეთის ყურის ხეობის უფრო ნაყოფიერი მიწით.
ლურჯი ხიდი (კრონშტადტი)
ისტორია
ლურჯი ხიდი განკუთვნილია ტრანსპორტისა და ფეხით მოსიარულეთა გადაადგილებისთვის, კრონშტადტის რაიონში მოსახვედრად. მას აქვს მეტალის ლურჯი მოაჯირები.
კატარის ისტორია
პალეოლითური ხანა
1961 წელს, ნახევარკუნძულზე ჩატარებულმა დანიის არქეოლოგიურმა ექსპედიციამ 122 ადგილზე გამოავლინდა დაახლოებით 30 000 ქვის იარაღი. უბნების უმრავლესობა სანაპირო ზოლის გასწვრივ მდებარეობდა და ფლიფტის ტიპოლოგიაზე დაფუძნებულ ოთხ სხვადასხვა კულტურულ ჯგუფად დაიყო. აღმოაჩინეს მაკროლითური იარაღები, როგორიცაა ქვედა და შუა პალეოლითური პერიოდის საჭრეთელები, მშვილდ-ისრები და ნაჯახები.
ლურჯი ხიდი (კრონშტადტი)
ისტორია
ლურჯი ხიდის ჩრდილოეთით არის ბრინჯაოს დაფა წარწერით — „3.67 მ .1824.“ ეს არის წყლის დონე წყალდიდობის დროს, რომელიც აღწერილია ა. პუშკინის პოემა „ბრინჯაოს მხედარში“.
რესურსები ინტერნეტში
კატეგორია:სანქტ-პეტერბურგის ხიდები კატეგორია:სანქტ-პეტერბურგის კულტურული მემკვიდრეობის ფედერალური ობიექტები
კატარის ისტორია
ოსმალეთის კონტროლი (1871-1915)
ბრიტანეთმა იგრძნო საფრთხე თავიანთი ინტერესებისთვის და უარყოფითად უპასუხა ოსმალეთის წინსვლას. მათი პროტესტის ურეაქციოდ დატოვების შემდეგ ბრიტანელებმა 1871 წლის 19 ივლისს საბრძოლო გემი „ჰიუ როუზი“ ჩამოიყვანეს კატარის კუნძულზე. სიტუაციის შესწავლის შემდეგ სპარსეთის ყურის ასისტენტმა, პოლიტიკურმა მკვიდრმა სიდნი სმიტმა აღმოაჩინა, რომ კატარზე დროშების აღიმართვაში ძალდატანება არ მომხდარა. კეთილგანწყობის შემდგომი განვითარების მიზნით, ჯასიმ ბინ მუჰამედი, რომელმაც ამ პერიოდში თავისი მამის როლს ასრულებდა, 1874 წლის დეკემბერში ოსმალებს ალ-ბიდაში 100 ჯარისა და აღჭურვილობის გაგზავნის უფლება მისცა. 1872 წლის იანვრამდე ოსმალებმა კატარი თავიანთ სამფლობელოში შეიყვანეს. იგი ხელახლა ჩამოყალიბდა ნაჯიდის პროვინციად  რომელიც სანჯაკის კონტროლის ქვეშ იქნებოდა. ჯასიმ ბინი მოჰამედი დაინიშნა რაიონის ქვე-გუბერნატორად, ხოლო დანარჩენი სხვა კატარელები უფლებამოსილი იყვნენ თავიანთი პოზიციები შეენარჩუნებინათ ახალ მთავრობაში.
კიდევ ერთი შანსი გაჩნდა ალ-ხალიფასთვის, რომ განეახლებინა 1874 წელს ზუბარაჰზე გამოთქმული პრეტენზია, მას შემდეგ, რაც ოპოზიციის ლიდერი ნასირ ბინ მუბარაკი კატარისკენ გადავიდა. ალ ხალიფამ მიიჩნია, რომ მუბარაქი, ჯასიმ ბინ მუჰამედის დახმარებით ზუბარაჰში მცხოვრები ალ-ნიუიმის ტომის დასამორჩილებლად მიდიოდა. საბოლოოდ ბაჰრეინის საბრძოლო ძალები ზუბარაჰში გადაგზავნეს, რაც დიდი ბრიტანეთის უკმაყოფილების მიზეზი გახდა. დიდმა ბრიტანეთმა განაცხადა, რომ შეიხმა თავისი თავი შარში გახვია. ედვარდ როსმა დაუფარავად ურჩია შეიხს მთავრობის საბჭოს გადაწყვეტილებისთვის დაეჯერებინა, რომ შეიხი არ ჩარეულიყო კატარის საქმეში. ხალიფა მაინც დარჩა ალ-ნიუიმთან კავშირში ტომის 100 კაციანი ჯგუფით და თავისი არმია და ფინანსური დახმარების შეთავაზებით. ჯაზიმ ბინ მუჰამედი თავისი არმიის კარგ რეპუტაციაზე ზრუნავდა. მან ჯარიდან გააძევა ტომის ზოგიერთი წევრი, რომლებიც 1878 წელს ალ ბადასთან ახლოს მდებარე ხომალდებს დაესხნენ თავს.
კატარის ტომელების ნაწილის წინააღმდეგობის მიუხედავად, ჯასიმ ბინ მუჰამედმა განაგრძო ოსმალეთის მხარდაჭერა. თუმცა, მხარეებს შორის პარტნიორობის გაუმჯობესების ნიშნები არ ყოფილა და ურთიერთობები კიდევ უფრო გაუარესდა. კერძოდ, ოსმალებმა უარი თქვეს 1882 წლის ექსპედიციაში ჯასიმისთვის დახმარების გაწევაზე. გარდა ამისა, ოსმალებმა მხარი დაუჭირეს მოჰამედს ბინ აბდულ ვაჰაბის გადაწყვეტილებას, რომელიც შეეცადა 1888 წელს ჯასიმ ბინ მოჰამედს დახმარებოდა.
ალ ვაჯბაჰის ბრძოლა
1893 წლის თებერვალში მეჰმედ ჰეიფის ფაშა კატარში ჩავიდა მიუღებელი გადასახადების მოსაკითხად და ჯასიმ ბინ მოჰამედის იმ შემოთავაზების გამო, რომელიც ოსმალითის ადმინისტრაციული რეფორმების გატარებას იმიზნავდა. ეშინოდა რა, რომ მას სიკვდილი ან პატიმრობა ემუქრებოდა, ჯასიმ ბინ მოჰამედი გადავიდა ალ ვაჯბაჰში, დოჰადან დასავლეთით 10 მილის დაშორებით. მას თან ახლდა ტომის რამდენიმე წევრი. მეჰმედმა მოითხოვა დაეშალა თავისი ჯარი და ერთგულება გამოეცხადებინა ოსმალებისთვის. თუმცა, ჯასიმ ბინ მუჰამედი შეუვალი დარჩა ოსმალეთის ხელისუფლებისთვის. 1893 წლის მარტში მეჰმედმა დააპატიმრა მისი ძმა აჰმედ ბინ მოჰამედ ალ თანი 13 ცნობილ ლიდერთან ერთად. მას შემდეგ, რაც მეჰმედმა უარი თქვა ათი ათასი ლირის საფასურად ტყვეების გათავისუფლებაზე, მან ბრძანება გასცა და დაახლოებით 200 ოსმალო ჯარისკაცი გაგზავნა იუსუფ ბუშის ციხესიმაგრეში, ალ ვაჯბაჰში იუსუფ ეფენდის ზედამხედველობით. ოსმალებმა სრული დამოუკიდებლობა ვერ მოიპოვეს, ბრძოლამ მხარეები იძულებული გახადა ხელშეკრულება დაედოთ. აღნიშნული ხელშეკრულება, მოგვიანებით, იმპერიის ფარგლებში კატარის ავტონომიურ ქვეყნად წარმოშობის საფუძველი გახდა.
ბრიტანეთის მფარველობა (1916-1971)
ოსმალებმა ოფიციალურად უარი თქვეს 1913 წელს კატარის სუვერენიტეტზე და 1916 წელს ახალმა მმართველმა აბდულა ბას ჯასიმ ალ თანმა ხელი მოაწერა ხელშეკრულებაზე. ამგვარად, განისაზღვრა კანონმდებლობის გავრცელების არეალი. ეს იმას ნიშნავდა, რომ კატარმა გააუქმა თავისი ავტონომია საგარეო ურთიერთობებში, როგორიცაა ძალაუფლების დათმობის უფლებამოსილება და სხვა საქმეები, სანაცვლოდ საგარეო საფრთხეებისგან ბრიტანეთის მხრიდან სამხედრო თავდაცვის სანაცვლოდ. ხელშეკრულება ასევე ითვალისწინებდა მონობის, მეკობრეობისა და ცეცხლსასროლი იარაღის აკრძალვის დებულებებს, მაგრამ ბრიტანეთი არ იყო მკაცრი ამ დებულებების აღსრულების შესახებ.
ბრიტანეთის დაცვის ქვეშ კატარის შესვლის მიუხედავად, აბდულა ბას ჯასიმის პოზიცია მაინც არასაიმედო იყო. ხსენებულმა ტომებმა უარი თქვეს ხარკის გადახდაზე. ოჯახები, რომელთაც ეს უარი აზარალებდათ, მის წინააღმდეგ წამოემართნენ. და ბას ჯასიმმა იგრძნო თავისი დასუსტება ბაჰრეინის და ვაჰაბის ძალებთან შედარებით. ალ თანი ძირითადად მარგალიტებით მოვაჭრე იყო და დამოკიდებული იყო სხვა ტომებზე. მიუხედავად აბდულა ბინ ჯასიმის მიერ სამხედრო დახმარების იარაღის და სესხის მრავალგზის მოთხოვნისა, დიდი ბრიტანეთი არ ჩართულა შიდა საქმეებში. ბრიტანეთის პასიურობა შეიცვალა 1930-იან წლებში, როდესაც რეგიონის ნავთობის დათმობაზე კონკურენცია გააქტიურდა.
ნავთობის საბურღი
ნავთობის პირველი გამოკვლევა 1926 წელს, გეორგ მარტინი ლეის ხელმძღვანელობით მოხდა, გეოლოგმა ანგლო სპარსული ნავთობის კომპანიასთან დადო ხელშეკრულება, მაგრამ ნავთობი ვერ მოიძებნა. ნავთობის საკითხმა კვლავ წამოყო თავი 1933 წელს ბაჰრეინის ნავთობის ამოფრქვევის შემდეგ. ლისმა აღნიშნა, რომ ასეთ შემთხვევებში კატარი კვლავ უნდა დაფინანსდეს ნავთობის გამოსაკვლევად. 1935 წლის 17 მაისს გრძელვადიანი მოლაპარაკებების შემდეგ, აბდულა ბინ ჯასიმმა ხელმოწერისთვის 400 ათასი დოლარის სანაცვლოდ 75 წლიანი ანგლო-სპარსეთის ხელშეკრულება გააფორმა.
1936 წელს ბაჰრეინი განაგრძობდა კუნძულებზე მმართველობას. ყველაზე დიდი კუნძული იყო ჰავარის კუნძულები, რომელიც მდებარეობს კატარის დასავლეთ სანაპიროზე. ჰავარის კუნძულებზე ბაჰრეინს ადრევე შექმნილი ჰქონდა პატარა სამხედრო გარნიზონი. ბრიტანეთმა ბაჰრეინის პრეტენზია აბდულაჰ ბინი ჯასმის წინააღმდეგ დააკმაყოფილა, რადგან ბაჰრეინის შეიხის მრჩეველმა შეძლო ბრიტანელი მაღალჩინოსნები დაერწმუნებინა სამართლებრივი ფორმით ჩამოყალიბებული დოკუმენტით. 1937 წელს ბაჰრეინმა კვლავ წინადადებით მიმართა მიმდინარე პროცესებიდან ცალკე მდგომ ქალაქ ზუბარას, მას შემდეგ, რაც ალ-ნიუიმების ტომთან დავაში ჩაერია. აბდულა ბინ ჯასიმმა დიდი, მძიმედ შეიარაღებული ძალები გამოგზავნა და ალ-ნიუიმი დაამარცხა. ბრიტანეთის პოლიტიკურმა რეზიდენტმა ბაჰრეინში მხარი დაუჭირა ყატარის პრეტენზიას და გააფრთხილა ბაჰრეინის მმართველი ჰამად იბნ ისა ალ ხალიფა, რომ არ ჩარეულიყო სამხედრო მოქმედებებში. ზუბარაჰის დაკარგვით გაბრაზებულმა ჰამად იბნ ისამ მძიმე ემბარგო დააწესა ვაჭრობასა და კატარზე მოგზაურობაზე.
1938 წლის ოქტომბერში დიუკანში პირველი ნავთობის ჭაბურღილები ამუშავდა და ერთი წლის შემდეგ მიადგნენ ზედა იურული კირქვის ნავთობს. ბაჰრეინის საბადო იყო საუდის არაბეთის დმამის ველის მსგავსი, რომელიც უფრო ადრე, სამი წლის წინ აღმოაჩინეს. წარმოება შეჩერდა 1942-1947 წლებში მეორე მსოფლიო ომისა და მის შემდგომ პერიოდში, რადგან ომმა გამოიწვია საკვები პროდუქტების მიწოდების გართულება. კატარზე 1920-იან წლებში გახანგრძლივებული ომიანობის გამო ეკონომიკური კრიზისი იყო დაიწყებული, რამაც მარგალიტებით ვაჭრობის ჩამოშლა გამოიწვია. მდგომარეობა გაუარესდა 1930 წელს დაწყებული დიდი დეპრესიის და ბაჰრეინის ემბარგოს გამოც. ისევე, როგორც წინა პერიოდებში ხდებოდა ხოლმე, არახელსაყრელი საარსებო პირობების გამო ბევრი ოჯახი და ტომი გადავიდა სპარსეთის ყურის სხვა ადგილებში და ამის გამო მრავალი სოფელი დაცარიელდა კატარზე. აბდულა ბინ ჯასიმმა მისი საყვარელი მეორე ვაჟი ჰამად ბინ აბდულა ალ თანი მემკვიდრედ გამოაცხადა. მიუხედავად ამისა, 1948 წელს ჰამად ბინ აბდულას სიკვდილმა გამოიწვია მემკვიდრეობის კრიზისი, რომელშიც ძირითადი კანდიდატები იყვნენ აბდულა ბინ ჯასიმის უფროსი ვაჟი ალი ბინ აბდულა ალ თანი და ჰამად ბინ აბდულას თინეიჯერი შვილი ხალიფა ბინ ჰამად ალ თანი.
ნავთობის ექსპორტი და გადასახადები ოფშორული უფლებებისთვის 1949 წელს დაიწყო და კატარის ცხოვრებაში გარდატეხა აღინიშნა. ნავთობის შემოსავლები მკვეთრად გარდაქმნიდა ეკონომიკასა და საზოგადოებას და ასევე გაითვალისწინებდა ადგილობრივ დავებსა და საგარეო ურთიერთობებს. ცხადი გახდა აბდულა ბინ ჯასიმისთვის, როდესაც რამდენიმე ნათესავი შეიარაღებული დაპირისპირებით დაემუქრა, თუ მათზე გადაცემული რეგულარული თანხები არ გაიზრდებოდა. ასაკოვანმა და შეშფოთებულმა აბდულა ბინ ჯასიმმა 1949წელს ბრიტანეთს მიმართა.
ბრიტანეთის პროტექტორობის ქვეშ 1950-იან წლებში შეიმჩნეოდა სახელმწიფო სტრუქტურების და საჯარო სამსახურების განვითარება. ალი ბინ აბდულა თავდაპირველად თავს იკავებდა რომ ძალაუფლება ვინმესთვის გაეყო. ძალაუფლება კი თავის ოჯახს ეკუთვნოდა, რომელიც უმწიფარი ბიუროკრატიით იყო დაკომპლექტებული და ძირითადად გარედან იმართებოდა. ალი ბინ აბდულას მზარდმა ფინანსურმა სირთულეებმა და ნავთობის მუშაკების უმართავმა გაფიცვებმა ალი ბინ აბდულა ბრიტანეთისკენ მიაბრუნა. პირველი ოფიციალური ბიუჯეტი მას ბრიტანელმა მრჩეველმა შეადგენინა. 1954 წლისთვის კი კატარის მთავრობა 41 თანამშრომელს ითვლიდა.